বর্ধমানের পূর্বস্থলির নসরতপুরের ১২ বছরের আনোয়ার হুসেন। ওজন ১ কুইন্টাল ছাড়িয়েছে। উচ্চতা ৪ ফুট ৫ ইঞ্চি। এই ছেলেকে নিয়ে চিন্তায় রাতের ঘুম চলে গেছে খেতমজুর বাবা আক্কার নবি শেখের।
আনোয়ারের কথা ১

খাদ্যতালিকা যে বিরাট কিছু, এমন নয়। সকালে ৪টে লুচি-তরকারি, বেলা ১০টায় ভাত, দুপুরে আর একবার ভাত, সন্ধ্যায় মুড়ি-চা-বিস্কুট, রাতে আবার মুড়ি। শরীর থেকে যেন তাপ ছোটে আনোয়ারের। এ প্রচণ্ড শীতেও গায়ে জামা রাখতে পারেনা। খালি গায়েই থাকে। জলে শরীর ডুবিয়ে রাখলে আরাম বোধ করে। একটু হাঁটা চলাতেই হাঁপিয়ে যায়। তাই সারাক্ষণ বসেই থাকে। শরীরের জন্য পড়াশোনা বেশিদিন গড়ায় নি। ফাইভ পর্যন্ত পড়েই পড়াশোনার ইতি হয়েছে।
আনোয়ারের কথা ২

 
৫ ছেলে মেয়ের মধ্যে আনোয়ারই ছোট। জন্মের সময় ওজন ছিল স্বাভাবিক। ৩ বছরের পর থেকে অস্বাভাবিক হারে বাড়তে থাকে। ৭ বছর বয়সে ওজন ছিল ৬০ কেজি। আস্তে আস্তে তা বেড়ে এখন ১ কুইন্টাল। চিকিৎসা চলছে কালনা হাসপাতালে। চিকিৎসকরা জানাচ্ছেন, চিকিৎসার মাধ্যমে আনোয়ারকে সুস্থ করা সম্ভব।
চিকিৎসকের মতামত